
Αφιέρωμα Beethoven Β’ 
Τρεις Σονάτες για βιολί και πιάνο 
με τον Φραντς Σεστάνι και τη Μαρία Μυλαράκη
Δευτέρα, 29 Νοεμβρίου 2021
Αίθουσα «Άρης Γαρουφαλής»
Ώρα έναρξης 20:00

ΠΡΟΓΡΑΜΜΑ
Ludwig van Beethoven (1770-1827)

Σονάτα αρ. 1, έργο 12/1, σε ρε μείζονα

Allegro con brio

Tema con Variazioni

Rondo
Σονάτα αρ. 4, έργο 23, σε λα ελάσσονα

Presto

Andante scherzoso più Allegretto

Allegro molto
Σονάτα αρ. 7, έργο 30/2, σε ντο ελάσσονα

Allegro con brio

Adagio cantabile

Scherzo

Finale - Allegro

Ludwig van Beethoven  
1770 – 2020
250 χρόνια από την γέννησή του


Με αφορμή την συμπλήρωση 250 χρόνων από την γέννηση του Beethoven το Ωδείο Αθηνών είχε προγραμματίσει για το 2020 έναν κύκλο συναυλιών αφιερωμένες στον μεγάλο συνθέτη με την συμμετοχή καθηγητών του Ωδείου. Λόγω των έκτακτων μέτρων κατά της πανδημίας οι συναυλίες αναβλήθηκαν και θα πραγματοποιηθούν την περίοδο 2021-22. 
Ο Φραντς Σεστάνι γεννήθηκε στη Σκόδρα (Shkoder) της Αλβανίας. Τα πρώτα μαθήματα στο βιολί τα πήρε από την ηλικία 6 ετών στο μουσικό σχολείο (Prenk Jakova). Από μικρή ηλικία εμφανίστηκε σε πολλές συναυλίες και διαγωνισμούς που οργάνωνε το μουσικό σχολείο της πόλης και σε ηλικία 14 ετών έγινε εξάρχων της συμφωνικής ορχήστρας του σχολείου του. Στα 15 του αποτελούσε μέλος της συμφωνικής ορχήστρας της πόλης. Συνέχισε τις σπουδές του στο Καλλιτεχνικό Λύκειο Jordan Misja τον Τιράνων. Το 1989 τελείωσε τις σπουδές του στην Ακαδημία Καλλών Τεχνών στα Τίρανα και το 1991-1992 έγινε Α' κορυφαίος στην Λυρική Σκηνή των Τιράνων. Το 1991 ως μέλος του ‘’Tirana Quartett’’ πήρε μέρος σε παγκόσμιο διαγωνισμό στο Evian της Γαλλίας όπου πρόεδρος της επιτροπής ήταν ο διεθνούς φήμης τσελίστας Mstislav Rostropovich και την την ίδια χρονιά με το ίδιο σύνολο εμφανίστηκε στο «Orlando Festival ‘’international chambermusik festival» στην Ολλανδία όπου πήρε μαθήματα με διεθνούς φήμης καλλιτέχνες Piero Farulli (Quartetto Italiano) και Earl Carlyss (Juilliard Kwartet). Το 1992 εγκαταστάθηκε στην Ελλάδα. Το 1993 έγινε Α' κορυφαίος και μόνιμο μέλος τις Ορχήστρας των Χρωμάτων. Από το 1998-1999 είναι μέλος του συνόλου «Σκαλκώτα». Υπήρξε μέλος της String orchestra του ωδείου Athenaeum. Είναι καθηγητής στο Ωδείο Αθηνών και στα ωδεία Σκαλκώτα, «Εν Οργάνοις», «Ευύμνια», «Εθνικό ωδείο Χαλανδρίου». Είναι μέλος της «+kinisis κουαρτέτο» και της Academica Athens orchestra.

Η Μαρία Μυλαράκη γεννήθηκε στη Θεσσαλονίκη. Σε ηλικία 7 ετών άρχισε τις σπουδές της στην τάξη πιάνου της Κ. Αστεριάδου. Πήρε το δίπλωμα της με «Άριστα παμψηφεί» και Α’ βραβείο από την τάξη της A. Τσίτσα-Κούνιο. Συνέχισε τις σπουδές της στο Πανεπιστήμιο Μουσικής και Δραματικών Τεχνών του Graz (Universität für Musik und darstellende Kunst Graz) της Αυστρίας στην τάξη πιάνου της Prof.Anna Maria Bodoky-Krause από όπου και πήρε το πρώτο της Δίπλωμα καθώς και τoν μεταπτυχιακό τίτλο Magistra der Künste (Master of Art) με «Άριστα παμψηφεί» και Α΄ Βραβείο. Επίσης απέκτησε τον μεταπτυχιακό της τίτλο με Άριστα παμψηφεί στην τάξη Πιάνου-Μουσικής Δωματίου με τον Prof. Chia Chou (Trio Parnassus), ενώ είναι εγγεγραμμένη και στο τμήμα του Διδακτορικού. Υπήρξε υπότροφος του Υπουργείου Παιδείας και Πολιτισμού της Αυστρίας και του Ι.Κ.Υ. Έχει λάβει μέρος σε σεμινάρια και έχει τιμηθεί με βραβεία τόσο η ίδια όσο και σε διεθνείς διαγωνισμούς μουσικής δωματίου με το Trio Tritonous του οποίου είναι ιδρυτικό μέλος. Έχει εμφανισθεί ως σολίστ σε ατομικά ρεσιτάλ αλλά και με ορχήστρα όπως επίσης και με το Trio Tritonous στην Ελλάδα και το εξωτερικό. Έχει παίξει έργα σε πρώτες εκτελέσεις και έχει ηχογραφήσει στο κρατικό αυστριακό ραδιόφωνο (ORF) και στην ΕΡΤ. Έχει συμπράξει με το κουαρτέτο εγχόρδων «Αιμίλιος Ριάδης» αλλά και με σύνολα σύγχρονης μουσικής. Είναι μέλος του πιανιστικού σχήματος Piandaemonium (6 πιάνα- 12 πιανίστες). Έχει διδάξει σε ωδεία της Ελλάδας και της Αυστρίας. Από το 2009-2012 είναι Λέκτωρ στο μουσικό τμήμα του Πανεπιστημίου Μακεδονίας της Θεσσαλονίκης, ενώ από το 2015 είναι καθηγήτρια στο Ωδείο Αθηνών και στο Ωδείο Athenaeum.
